Borgtog vir Ace Magashule | Maroela Media
Ace Magashule tydens sy hofverskyning. Foto: NVG
Ace Magashule, sekretaris-generaal van die ANC, is Vrydag in die Bloemfontein-landdroshof borgtog van R200 000 toegestaan.
Magashule se borgtogvoorwaardes behels dat hy die ondersoekbeampte in kennis moet stel indien hy vir 'n paspoort wil aansoek doen en hy mag nie met die staat se getuie inmeng nie.
Magashule staan tereg op 21 aanklagte van onder meer bedrog, korrupsie en geldwassery. Hy word onder meer daarvan beskuldig dat hy bewus was van onreëlmatige ooreenkomste en dat hy opdrag gegee het dat meer as R50 000 vir Refiloe Mokoena se kind se studie bygedra word. Mokoena is in November verlede jaar deur die Suid-Afrikaanse Inkomstediens afgedank. Magashule word ook by ander onregmatige betalings betrek.
Goed vir hom ,die saak lyk waterdig te wees.
R200 000 borg vir my is dit hopeloos te veel geld,maar vir hom is dit lekkergoed geld om vir ander mense se kinders se studie geld te betaal van skelm geld.
Die staat, wat deur die ANC regering beheer word, kla die sekretaris-generaal van die ANC aan. So eintlik kla die ANC die ANC aan. Absurd. Die hofsaak is dus net vir show. Daar gaan niks van kom nie. Vreemd dat alles nie meer privaat binne die ANC huis hanteer/opgelos/toegesmeer is nie.